Rowers skiet Umhlanga-man | Maroela Media
'n Inwoner van Glen Anil, net suid van Umhlanga in KwaZulu-Natal, is Saterdag gedurende 'n gewapende roof geskiet.
Brian Jackson, bedryfsbestuurder van Blue Security, het gesê dat die inwoner van The Curl, 'n straat in dié buurt, haar huis se interkomstelsel-klokkie kort na 18:00 gehoor het. Sy het egter nie oopgemaak nie.
"Vier gewapende rowers het toe die hek voor die oprit ontspoor en 'n skuifdeur oopforseer om toegang tot die perseel te kry," het hy gesê. Die rowers het die huis omgekeer en 'n televisie, juweliersware, kontant en selfone gesteel.
"Toe ons gewapende reaksie- beampte by die toneel opdaag, het die rowers verskeie skote afgevuur terwyl hulle gevlug het. 'n Dwaalkoeël het 'n buurman in die skouer getref," het hy gesê.